19. 5. 89 De Europæiske Fællesskabers Tidende Nr. C 124/5 
II 
(Forberedende retsakter) 
KOMMISSIONEN 
Forslag til Rådets direktiv om reklame for tobaksvarer i pressen og på plakater 
KOM(89) 163 endelig udg.12 — SYN 194 
(Forelagt af Kommissionen den 7. april 1989) 
(89/C 124/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der består en række forskelle mellem medlemsstaternes 
love og administrative bestemmelser om reklame for 
tobaksvarer i pressen og på plakater; disse former for 
reklame er grænseoverskridende, og forskellene mellem 
medlemsstaternes lovgivning på dette område kan skabe 
hindringer for samhandelen, medføre konkurrencefor­
drejning og således udgøre en hindring for det indre 
markeds oprettelse og funktion; 
disse hindringer bør derfor fjernes; med henblik herpå 
bør bestemmelserne for reklame for tobaksvarer i pressen 
og på plakater harmoniseres, idet medlemsstaterne dog 
fortsat, på visse betingelser bør have mulighed for at 
fastsætte de krav, de anser for nødvendige for at sikre 
beskyttelsen af borgernes sundhed; 
i disse regler bør der tages behørigt hensyn til beskyt­
telsen af borgernes, især de unges, sundhed; 
Det Europæiske Råd fremhævede på mødet i Milano den 
28. og 29. juni 1985 betydningen af at opstille et euro­
pæisk handlingsprogram til bekæmpelse af kræft; 
Rådet og repræsentanterne for medlemsstaternes rege­
ringer, forsamlet i Rådet, fastsatte i resolution af 7. juli 
1986 om handlingsprogram for De Europæiske Fælles­
skaber til bekæmpelse af kræft ('), som målsætning for 
dette program at bidrage til at forbedre fællesskabsbor-
gernes sundhedstilstand og livskvalitet ved at mindske 
antallet af kræfttilfælde og har med henblik herpå priori­
teret bekæmpelse af tobaksforbruget højt; 
(') EFT nr. C 184 af 23. 7. 1986, s. 19. advarsler på reklamer for tobaksvarer i pressen og på 
plakater mod de risici, som forbrug af disse varer udgør 
for borgernes helbred, er vigtige for beskyttelsen af 
borgerne; 
der bør indføres et forbud mod alle indirekte former for 
reklame, der, selv om de ikke direkte omtaler tobak­
svarer, søger at fremme forbrug af tobaksvarer ved at 
benytte særlige varemærker, emblemer, symboler og 
andre kendetegn for tobaksvater; 
der bør være særlige bestemmelser, der beskytter unge 
mod reklame for tobaksvarer — 
UDSTEDT FØLGENDE DIREKTIV: 
Artikel 1 
I dette direktiv forstås ved tobaksvarer, varer, der er 
bestemt til at ryges, indsnuses, suttes eller tygges, såfremt 
de — omend kun delvis — består af tobak. 
Artikel 2 
1. Reklamer for cigaretter i pressen og på plakater 
skal indeholde særlige advarsler, der anvendes på skift 
efter følgende regler: 
— hver medlemsstat udarbejder en liste over advarsler 
på grundlag af de i bilaget anførte advarsler 
— de på de nationale lister anførte særlige advarsler 
trykkes på kontrasterende baggrund på reklamen, 
således at de enkelte advarsler anvendes med samme 
hyppighed, idet der dog tolereres et udsving på 5 %. 
2. Reklamer i pressen og på plakater for andre 
tobaksvarer end cigaretter skal indeholde den alminde­
lige advarsel »Er yderst sundhedsskadeligt.« 
Nr. C 124/6 De Europæiske Fællesskabers Tidende 19. 5. 89 
3. Medlemsstaterne kan foreskrive, at de i stk. 1 og 2 
omhandlede advarsler skal ledsages af navnet på den 
myndighed, der har udformet dem. 
4. Teksten til de i stk. 1 og 2 omhandlede advarsler 
skal dække mindst 10 % af reklamens samlede overflade, 
idet den eventuelle angivelse af den i stk. 3 omhandlede 
myndighed ikke medregnes. Denne minimumsgrænse 
forhøjes til 15 %, når advarslen affattes på to sprog, og 
til 20 %, når advarslen affattes på tre eller flere sprog. 
Artikel 3 
1. Reklamer i pressen og på plakater må kun afbilde 
tobaksvarens emballage, eventuelt ledsaget af særlige 
oplysninger om varen. 
2. Reklamer i pressen og på plakater, hvori der, selv 
om tobaksvarer ikke direkte omtales, benyttes vare­
mærker, emblemer, symboler eller andre kendetegn, der 
hovedsageligt anvendes for tobaksvarer, er forbudt. 
Artikel 4 
Medlemsstaterne forbyder enhver form for reklame for 
tobaksvarer i publikationer, der hovedsageligt henvender 
sig til unge under 18 år. 
Artikel 5 
1. Medlemsstaterne kan ikke under henvisning til 
reklame for tobaksvarer forbyde eller begrænse handelen 
BILAG 
LISTE OVER DE I ARTIKEL 2, STK. 1, OMHANDLEDE ADVARSLER 
a) Skal obligatorisk figurere på de af medlemsstaterne udarbejdede lister over advarsler: 
1. Rygning giver kræft. 
2. Rygning giver hjertekarsygdomme. 
b) Kan figurere på de af medlemsstaterne udarbejdede lister over advarsler: 
1. Rygning giver dødelige sygdomme. 
2. Rygning slår Dem ihjel. 
3. Rygning under graviditeten skader Deres barn. 
4. Beskyt børn mod passiv rygning. 
5. Når De ryger, går det også ud over andre. 
6. Hvis De holder op med at ryge, nedsættes risikoen for alvorlige sygdomme. 
7. Rygning giver kræft, kronisk bronkitis og andre lungesygdomme. 
8. Mere end . . . mennesker dør årligt i . . . (landets navn) af lungekræft. 
9. Hvert år dør der . . . (navnet på det pågældende lands statsborgere) i trafikken, . . . gange flere dør 
af rygning. 
10. Rygere dør tidligere. 
11. Lad være med at ryge — for Deres helbreds skyld. 
12. Lev bedre uden røg. med aviser, blade og lignende publikationer eller med 
plakater, der er i overensstemmelse med bestemmelserne 
i dette direktiv. 
2. Bestemmelserne i dette direktiv er ikke til hinder 
for, at medlemsstaterne under overholdelse af Traktaten 
kan fastsætte de krav, de anser for nødvendige for at 
beskytte borgernes sundhed i forbindelse med reklame 
for tobaksvarer, under forudsætning af, at dette ikke 
medfører ændringer i de i dette direktiv anførte ad­
varslers form og indhold. 
Artikel 6 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 31. december 1991. De under­
retter straks Kommissionen herom. 
De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne meddeler Kommissionen, hvilke 
nationale bestemmelser de vedtager på det område, der 
omfattes af dette direktiv. 
Artikel 7 
Dette direktiv er rettet til medlemsstaterne.